b'\n_START_ARTICLE_\nReibelio kulkosvaidis\n_START_SECTION_\nKonstrukcija\n_START_PARAGRAPH_\nReibelio kulkosvaidis pertaisomas duj\xc5\xb3 sl\xc4\x97giu, naudoja 7,5\xc2\xa0mm MAS \xc5\xa1ovinius. D\xc4\x97tuv\xc4\x97 b\xc5\xabgnin\xc4\x97, talpinanti 150 \xc5\xa1ovini\xc5\xb3. Fortifikacinis variantas tur\xc4\x97jo vamzd\xc5\xbeius su kitokiomis grai\xc5\xbetvomis, pritaikytomis sunkiosioms kulkoms balle D._NEWLINE_Kai kurie \xc5\xa1io tipo kulkosvaid\xc5\xbeiai, naudoti po Antrojo pasaulinio karo, buvo pritaikyti naudoti kaip stoviniai kulkosvaid\xc5\xbeiai, su \xc5\xa1one tvirtinamomis 36 \xc5\xa1ovini\xc5\xb3 d\xc4\x97tuv\xc4\x97mis bei adapteriu kulkosvaid\xc5\xbeiui tvirtinti prie amerikieti\xc5\xa1ko trikojo M2 stovo._NEWLINE_Reibelio kulkosvaid\xc5\xbeio \xc5\xa1ovimo mechanizm\xc4\x85 varo parako duj\xc5\xb3 sl\xc4\x97gis, jis \xc5\xa1auna su atvira spyna, tik serijomis. Jis buvo sukonstruotas perdirbant pranc\xc5\xabzi\xc5\xa1k\xc4\x85 kulkosvaid\xc4\xaf FM 24/29 \xe2\x80\x9eFusil-Mitrailleur\xe2\x80\x9c, kurio konstruktorius irgi buvo Reibelis. Ilgos eigos duj\xc5\xb3 st\xc5\xabmoklis yra po vamzd\xc5\xbeiu, jis veikia vertikaliai pakreipdamas spynos blok\xc4\x85. Lauko s\xc4\x85lygomis pakeisti vamzd\xc4\xaf ne\xc4\xafmanoma._NEWLINE_\xc5\xa0oviniai tiekiami i\xc5\xa1 daugiasluoksn\xc4\x97s diskin\xc4\x97s d\xc4\x97tuv\xc4\x97s, kurioje telpa 150 \xc5\xa1ovini\xc5\xb3, sudedam\xc5\xb3 kulkomis \xc4\xaf disko centr\xc4\x85. D\xc4\x97tuv\xc4\x97s tvirtinamos vertikaliai, prie kulkosvaid\xc5\xbeio kairio arba de\xc5\xa1inio \xc5\xa1ono (\xc5\xbei\xc5\xabrint koks variantas). T\xc5\xabtel\xc4\x97s i\xc5\xa1metamos tiesiai \xc5\xbeemyn, per trump\xc4\x85 kanal\xc4\x85, tvirtinam\xc4\x85 prie uokso apa\xc4\x8dios. Ginklas valdomas pistoletine rankena (i\xc5\xa1lenkta atgal) ir \xc5\xa1autuvi\xc5\xa1ku nuleistuku. Paprastai turi petin\xc4\x99 atram\xc4\x85, tvirtinam\xc4\x85 prie uokso.'